ዛሬም በዘመናችን ይህቺው አማናዊት ቅድስት ቤተክርስቲያ አስቀድሞ ከ37 ዓመታት በፊት በህወሃት/ኢህአዴግ በኩል “ሞት” እንደተፈረደባትና በዚህ የእኩዮች ውሳኔ ጦስ የቤተክርስቲያኒቱ መሪ ብፁዕ ወቅዱስ አቡነ መርቆሪዮስ ከመንበራቸው በፖለቲካዊ ውሳኔና በሃይል መወገድና ለስደት መዳረግ እንዲሁም በምትካቸው ሟቹ አባት ብፁዕ ወቅዱስ አቡነ ጳውሎስ(ነብስ ይማር) እንዲሁ በተመሳሳይ ፖለቲካዊ ውሳኔ “በመንበረ ተክለሃይማኖት” መቀመጣቸው ዛሬ ላይ ሁነን ስንመዝነው “እውነትና ንጋት”ን በከንቱ ማነብነብ ይሆንብኛል፡፡ ምክንያቱስ ቢሉ አንጋፋዎቹ የፓርቲው መስራቾችና መሪዎች እነ አረጋዊ በርሄ (ዶ/ር)፣ ክንፈ ገ/መድህን(ነብስ ይማር)፣ ታምራት ላይኔና፣ እንዲሁም በቅርቡ ስብሃት ነጋ (አቦይ) በቃልም በመጣፍም በልበ ሙሉነት ገልጠውታልና ነው፡፡
